Sťatie Jána Krstiteľa

Sťatie Jána Krstiteľa je obraz, ktorý namaľoval taliansky barokový maliar Caravaggio počas svojho pobytu na Malte medzi Maltézskymi rytiermi. Mnohí ho pokladajú za umelcove najväčšie majstrovské dielo. 

Obraz je najväčším plátnom, ktoré Caravaggio namaľoval. Zachytil na ňom okamih, keď ešte kat oddeľoval nožom Jánovu hlavu od tela. Plačúca stará žena, strážca aj kat sú na obraze znázornení ako prostí ľudia v napätej situácii, v čase, keď aj ich pričinením zomiera bezbranný človek.

Caravaggio bol dlhý čas za svoje tvrdo naturalistické stvárnenie tejto udalosti kritizovaný. 

Pravdepodobne toto svoje dielo autor vysoko hodnotil, keďže je to jediný jeho obraz, ktorý podpísal. Podpis je prekvapujúco v krvavej škvrne vytekajúcej z odrezanej hlavy mučeníka Jána.

 Pozri aj 
 Zoznam Caravaggiových diel

 Iné projekty 

Kategória:Caravaggio
Kategória:Barokové výtvarné umenie